מיליארדר

מיליארדר הוא אדם עם שווי נטו של לפחות מיליארד (1,000,000,000, כלומר אלף מיליון) יחידות של מטבע נתון, בדרך כלל מטבעות מרכזיים כמו דולר אמריקני, האירו או לירה שטרלינג. בנוסף, סנט-מיליארדר נחשב כאדם בעל הון של מעל מאה מיליארד דולר (100,000,000,000), דבר שהושג לראשונה בשנת 2017 על ידי מייסד אמזון, ג'ף בזוס, עם שווי נטו של 112 מיליארד דולר בדו"ח שהונפק בתחילת 2018. מגזין העסקים האמריקני "פורבס" מפיק מדי שנה רשימה עולמית של מיליארדרים מוכרים ומעדכן גרסת אינטרנט של רשימה זו בזמן אמת. הטייקון האמריקני ג'ון ד. רוקפלר הפך למיליארדר הראשון בעולם בשנת 1916, והוא עדיין מחזיק בתואר האיש השני בעושרו בהיסטוריה, במונחים של היום (מיד לאחר המלך מוסא).

נכון ליוני 2020, יש 2,153 מיליארדרים בעולם. בשנת 2021 פורסם שלששת האנשים העשירים בעולם יש הון כולל של יותר מ-1.9 טריליון דולר אמריקני. נכון לדו"ח של אוקספם.

ישנם כמה מולטי מיליארדרים שהערכות אומרות שלפחות אחד מהם יהיה הטריליונר הראשון, כאשר אחת ההערכות ב-2025 מסמנת את אלון מאסק שיהיה הראשון להגיע לתואר.

 מיליארדרים נוכחיים 
ממוזער|250px|פער העושר בארצות הברית עלה משנת 1989 לשנת 2013.

נכון לדו"ח של פורבס שיצא לאור במרץ 2017, יש כיום 2,043 מיליארדרים בעולם, מ-66 מדינות, עם שווי נטו כולל של 7.67 טריליון דולר אמריקני, שהוא יותר מהתוצר מקומי גולמי של 152 מדינות בעולם. רוב המיליארדרים הם גברים, ופחות מ-11%, נכון לשנת 2015, היו נשים. בשנת 2015, היו כעשרה מיליארדרים המשתייכים לקהילת הלהט"ב. לארצות הברית יש את מספר המיליארדרים הגבוה ביותר, כ-536, נכון לשנת 2015. בעוד לסין, הודו ורוסיה מאכלסות כ-213, 90 ו-88 מיליארדרים בהתאמה. נכון לשנת 2015, רק כ-46 מיליארדרים היו מתחת לגיל 40, בעוד הרשימה של המיליארדרים האמריקאים, נכון לשנת 2010, החזיקה בגיל הממוצע 66.

ישנו קשר חלש בין לימודים באוניברסיטה כלשהי לבין להפוך למיליארדר. 10 האוניברסיטאות המובילות ייצרו רק 99 מתוך 400 המיליארדרים המובילים יחד, באופן משמעותי פחות ממספר המיליארדרים שלא למדו באקדמיה. שירות צבאי הניב 21 מיליארדרים, יותר מכל אוניברסיטה אחת. מעט מאוד מיליארדרים שלמדו באקדמיה המשיכו בקריירה בתחום לימודיהם, למעט מקצועות מדעי המחשב. כל המיליארדרים שלמדו מדעי המחשב עבדו בתחום המחשבים, בעוד שרק מחצית מהמהנדסים עבדו בהנדסה, ופחות מרבע מהמילארדרים שלמדו פיננסים וכלכלה עבדו אי פעם בתחום הפיננסים או הכלכלה. התחום הנפוץ ביותר למיליארדרים היה מכירות ושירות צבאי.

נכון לשנת 2021, ידוע על כ-607 מיליארדרים בארצות הברית, הכוללים כ-14 מ-20 האנשים העשירים ביותר בעולם. אילון מאסק הוא האיש העשיר ביותר בעולם, ואחריו נמצא ג׳ף בזוס (נכון לינואר 2025).

בישראל ידוע על כ-21 מיליארדרים, בראשם נמצא אייל עופר.

 מיליארדרים המחזיקים באותו העושר כמו מחצית מהעולם 

על פי דו"ח אוקספם לשנת 2016, עושרם של 95% העניים ביותר ירד ב-38% בין השנים 2010 ל-2015, למרות הגידול באוכלוסייה העולמית של 400 מיליון תושבים. באותה תקופה, הונם של 62 האנשים העשירים ביותר מבין עשירי העולם גדל בכ-500 מיליארד דולר ל-1.76 טריליון דולר. לאחרונה, בשנת 2017, דו"ח אוקספם ציין שרק שמונה מיליארדרים בעלי שווי נקי של לא פחות מאשר "מחצית המין האנושי".

 עליית מיליארדרים חדשים 
בשנת 2019 נוספו 19 מיליארדרים חדשים למועדון המיליארדרים. ארבעה מהחברים הצטרפו כתוצאה ממוות או גירושין, זה כלל את ג'וליה קוך וגרושתו של ג'ף בזוס, מקנזי בזוס.

מילארדרים חדשים גם כוללים יותר ויותר נשים. נכון לשנת 2020, ישנן 234 מיליארדריות בעולם, לעומת 160 בשנת 2013.

 סטטיסטיקה 
הטבלה שלהלן מציגה מספר רב של נתונים סטטיסטיים הנוגעים למיליארדרים, כולל המספר הכולל של המיליארדרים הידועים והשווי הנקי של האדם העשיר בעולם לכל שנה מאז 2008. הנתונים לכל שנה הם מרשימת המיליארדרים השנתיים של פורבס.
 שנה סך המיליארדרים הכולל עושר משולב של מיליארדרים מוכרים מספר המיליארדרים האיש העשיר בעולםהשווי הנקי של האיש העשיר בעולם ארצות הברית סין רוסיה הודו20202,09510.2 טריליון דולר61438999102ג'ף בזוס188 מיליארד דולר20192,153-2,6048.6-8.7 טריליון דולר609-705285-32498-10282-106131 מיליארד דולר 20182,208-2,754 9.2 טריליון דולר 680 33896-111117-119133 מיליארד דולר 2017 2,043 7.71 טריליון דולר 565 31910610199.6 מיליארד דולר 2016 1,810 6.48 טריליון דולר 540 251 75 90ביל גייטס 75 מיליארד דולר 2015 1,826 7.05 טריליון דולר 536 213 88 88 79.2 מיליארד דולר 2014 1,645 6.4 טריליון דולר 492 152 111 56 78 מיליארד דולר 2013 1,426 5.4 טריליון דולר 442 122 110 -קרלוס סלים 73 מיליארד דולר 2012 1,226 4.6 טריליון דולר 425 95 96 - 73 מיליארד דולר 2011 1,210 4.5 טריליון דולר 413 115 101 - 74 מיליארד דולר 2010 1,011 3.6 טריליון דולר 404 (הערכה) 89 62 - 53.5 מיליארד דולר 2009 793 2.4 טריליון דולר 359 28 32 - ביל גייטס 40 מיליארד דולר 2008 1,125 4.4 טריליון דולר 470 (הערכה) - 87 - וורן באפט 62 מיליארד דולר

קישורים חיצוניים

 הערות שוליים 

קטגוריה:עשירים מופלגים
קטגוריה:רשימות פורבס